[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.4.2005

KOM(2005) 135 endelig

2003/0296 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af forslag til Europa-Parlamentets og Rådets forordning om udarbejdelse af ikke-finansielle kvartalsregnskaber efter institutionelle sektorer

2003/0296 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af forslag til Europa-Parlamentets og Rådets forordning om udarbejdelse af ikke-finansielle kvartalsregnskaber efter institutionelle sektorer

1. SAGSFORLØB

Forslag sendt til Europa-Parlamentet og Rådet (dok. KOM(2003) 789 endelig – 2003/0296(COD)): | 16. december 2003 |

Udtalelse afgivet af Den Europæiske Centralbank: | 4. februar 2004 |

Udtalelse afgivet under Europa-Parlamentets førstebehandling: | 30. marts 2004 |

Ændret forslag fremsendt: | Intet |

Fælles holdning vedtaget: | 8. marts 2005 |

2. FORMÅLET MED KOMMISSIONENS FORSLAG

Formålet med forslaget til forordning er at opstille en europæisk ramme for udarbejdelse og indberetning af ikke-finansielle kvartalsregnskaber efter institutionelle sektorer. Ved hjælp af disse regnskaber kan der på europæisk plan foretages en analyse af de økonomiske beslutningstageres, f.eks. husholdningernes og virksomhedernes, adfærd i forbindelse med konjunkturudviklingen. Regnskaberne er et vigtigt redskab til varetagelse af pengepolitikken i euroområdet og til opfølgning af medlemsstaternes økonomiske politik.

3. BEMÆRKNINGER TIL DEN FÆLLES HOLDNING

3.1. Almindelige bemærkninger

Ændringsforslagene i den fælles holdning indebærer ingen indholdsmæssig ændring af forordningsudkastet. Med forslagene udsættes gennemførelsen derimod nogle måneder, og der indføres en overgangsperiode, således at medlemsstaterne kan overholde fristen på 90 dage for indberetning af data. Den fælles holdning giver således ikke anledning til særlige problemer for Kommissionen.

3.2. Bemærkninger til Europa-Parlamentets ændringsforslag under førstebehandlingen

- accepteret af Kommissionen og indarbejdet i den fælles holdning:

Europa-Parlamentet fremsatte et enkelt ændringsforslag, som har til formål at gøre femte betragtning mere klar. Det præciseres, at transaktioner foretaget af Den Europæiske Unions institutioner medregnes i det pågældende områdes regnskab (euroområdet eller Den Europæiske Union).

3.3. Nye bestemmelser indføjet af Rådet

Rådet har udelukkende foretaget ændringer i artikel 2 om indberetning af data:

- artikel 2, stk. 2: det præciseres, at der ikke vil blive krævet en mere detaljeret opdeling, før Kommissionen har aflagt rapport til Europa-Parlamentet og Rådet om gennemførelsen af forordningen i dens oprindelige form

- artikel 2, stk. 3: der indføres en overgangsperiode på tre år fra forordningens ikrafttræden, hvor medlemsstaterne vil kunne indsende dataene inden for en frist på 95 dage i stedet for de 90 dage, der er fastsat som den normale frist

- artikel 2, stk. 5: tidspunktet for første dataindberetning udsættes 6 måneder. Indberetningen skal omfatte data for tredje kvartal 2005 i stedet for første kvartal 2005. Medlemsstaterne skal indsende disse data senest den 3. januar 2006 i stedet for den 30. juni 2005.

Ovennævnte ændringsforslag vil give medlemsstaterne den nødvendige tid til at efterkomme kravene i den nye forordning, uden at det får indflydelse på målene i handlingsplanen om statistikkrav i Den Økononmiske og Monetære Union. Kommissionen kan derfor acceptere dem.

4. KONKLUSION

Kommissionen tilslutter sig den fælles holdning, som Rådet har vedtaget.